
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 636 

13 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Ληξίαρχου στο Δήμο Ιλίου. 1 

Καθορισμός ωραρίου λειτουργίας της Υπηρεσίας 
καθαριότητας - πρασίνου και ηλεκτροφωτισμού 
του Δήμου Ναυπλιέων για το έτος 2014 και εφε¬ 
ξής. 2 

Καθιέρωση υπερωριακής με αμοιβή εργασίας για 
την καταπολέμηση του δάκου της ελιάς, έτους 

2014. 3 

Μεταβίβαση αρμοδιοτήτων στην Αντιπερκρερειάρ- 
χη Θεσσαλίας Δωροθέα Κολυνδρίνη - Χαλαστά- 

ρα. 4 

Έγκριση υπερωριακής απασχόλησης των υπαλλήλων 
της ΔΕΥΑ Θηβών. 5 


ΑΠΟΦΑΣΕΙ Σ 

Αριθμ. 9768/8199 (1) 

Ορισμός Ληξίαρχου στο Δήμο Ιλίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 


1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης - Πρόγραμμα Καλλικράτης. 

3. Την αριθμ. 54299/2001 απόφαση του Γενικού Γραμ¬ 
ματέα Περιφέρειας Αττικής περί ορισμού της ΠΑΡΑΣ¬ 
ΚΕΥΗΣ ΧΡΥΣΑΓΗ του Νικολάου ως Ληξιάρχου στον 
Δήμο Ιλίου. 

4. Το αριθμ. πρωτ. 9904/2014 έγγραφο του Δήμου Ιλίου, 
περί ανάθεσης καθηκόντων ληξιάρχου στο Δήμο Ιλίου. 

5. Την αριθμ. 3943/1690(ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Ορίζουμε Ληξίαρχο για τα ληξιαρχικά γεγονότα που 
συμβαίνουν στο Δήμο Ιλίου, την υπάλληλο του Δήμου 


ΕΥΑΓΓΕΛΙΑ ΜΩΡΑΪΤΟΥ του Αγγέλου κλάδου ΠΕ Διοι¬ 
κητικού, με βαθμό Γ', και απαλλάσσουμε την υπάλληλο 
ΠΑΡΑΣΚΕΥΗ ΧΡΥΣΑΓΗ του Νικολάου, κλάδου ΠΕ Διοι¬ 
κητικού, από τα καθήκοντα της Ληξιάρχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2014 

Με εντολή Γενικού Γραμματέα 
Αποκεντρωμένης Διοίκησης 
Η Διευθύντρια Διοίκησης 
ΜΑΡΙΑ ΚΑΛΥΒΑ 

-♦- 

Αριθμ. 7564/586 (2) 

Καθορισμός ωραρίου λειτουργίας της Υπηρεσίας καθα¬ 
ριότητας - πρασίνου και ηλεκτροφωτισμού του Δή¬ 
μου Ναυπλιέων για το έτος 2014 και εφεξής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπικής Αυτοδιοίκηση και 
άλλες διατάξεις». 

2. Τις διατάξεις του άρθρου 280 παρ. I του Ν. 3852/2010 
(ΦΕΚ 87/τ.Α/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

4. Τις διατάξεις του άρθρου 36 του Ν. 3584/2007 (ΦΕΚ 
143/τ.Α/28-7-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Την αριθμ. 17/2014 απόφαση του Δημοτικού Συμβου¬ 
λίου Ναυπλιέων, σχετικά με την ανάγκη για την καθι¬ 
έρωση εικοσιτετράωρης λειτουργίας όλες τις ημέρες 
του μήνα της Υπηρεσίας καθαριότητας - πρασίνου και 
ηλεκτροφωτισμού του Δήμου, για τους λόγους που ανα¬ 
λυτικά περιγράφονται στην απόφαση. 

6. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο 
επιτελούν, αποφασίζουμε: 

Α. Καθιερώνουμε την εργασία του προσωπικού της 
Υπηρεσίας καθαριότητας - πρασίνου και ηλεκτροφωτι- 
σμού του Δήμου Ναυπλιέων για το έτος 2014 και εφεξής, 
ως ακολούθως: 

α) Μείωση μιας (1) ώρας από την καθημερινή βάρδια 
(από Δευτέρα έως Παρασκευή) και συμπλήρωση αυ¬ 
τής το Σάββατο σύμφωνα με το τελευταίο εδάφιο της 
παραγράφου 9 του άρθρου 36 του Ν. 3584/2007 διότι 
πρόκειται για συμπλήρωση βάρδιας. 

β) Καθιέρωση καθημερινού ωραρίου σε βάρδιες για 
όλες τις ημέρες του μήνα ως εξής: 

■ Πρωινή βάρδια από 06.00 έως 11.20 

■ Μεσημεριανή βάρδια από 12.40 έως 18.00 

■ Νυκτερινή βάρδια από 00.40 έως 06.00 

• Σε όλες τις περιπτώσεις η απασχόληση δεν θα 
υπερβαίνει τις τριάντα δυο (32) ώρες εβδομαδιαίως. 

Β. Στο προσωπικό που πρόκειται να απασχοληθεί κατά 
τις Κυριακές και εξαιρέσιμες ημέρες θα καταβάλλονται 
οι όποιες προσαυξήσεις προβλέπονται από την ισχύ- 
ουσα νομοθεσία. 

Γ. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού έτους 2014 
του Δήμου Ναυπλιέων ύψους 31.300,00 ευρώ που θα 
βαρύνει τους Κ.Α. 20-6012.001, 20-6022, 35-6012.001 των 
εξόδων του. 

Για τα επόμενα έτη προκαλείται ετήσια αντίστοιχη 
δαπάνη η οποία και θα προβλέπεται στους κωδικούς 
αριθμούς των αντίστοιχων προϋπολογισμών των επό¬ 
μενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 21 Φεβρουάριου 2014 

Ο Γ ενικός Γ ραμματέας Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 

- ♦ - 

Αριθμ. 2192 (3) 

Καθιέρωση υπερωριακής με αμοιβή εργασίας για την 
καταπολέμηση του δάκου της ελιάς, έτους 2014. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 15 του Ν. 2470/1997 «ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο ΦΕΚ 40/Α721-3-1997. 

2. Τις διατάξεις του άρθρου 16 του Ν. 3205/2003 που 
δημοσιεύθηκε στο ΦΕΚ 297/Α72003. 

3. Τις διατάξεις του άρθρου 25 παρ. 7 του Ν. 2738 (ΦΕΚ 
180/Α'/09-09-1999) για τη διαπίστωση και καθιέρωση 
υπερωριακής με αμοιβή εργασίας. 

4. Τις διατάξεις του άρθρου 10 του Ν. 2732/1999 (ΦΕΚ 
154/Α71999). 

5. Τις διατάξεις του άρθρου 6 του Ν. 3833/2010 (ΦΕΚ 
40/Α72010). 

6. Τ ις διατάξεις του άρθρου 20 του Ν. 4024/2011 (ΦΕΚ 
226/Α72011). 

7. Τις διατάξεις του άρθρου 186 του Ν. 3852/2010 (ΦΕΚ 
87/Α72010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

8. Τις διατάξεις του άρθρου 18 του Π.Δ. 140/2010 (ΦΕΚ 
233/Α72010) «Οργανισμός της Περιφέρειας Ηπείρου». 


9. Το υπ’ αριθμ. 183294/22-4-2010 έγγραφο του ΥΠ.Α.Α.Τ. 
«Υπερωριακή εργασία και εκτός έδρας μετακινήσεις 
υπαλλήλων Ν.Α. που ασχολούνται με το πρόγραμμα 
δακοκτονίας». 

10. Την ΑΠ. 1549/13-2-2014 απόφαση του Περιφερειάρ¬ 
χη Ηπείρου για την ανάθεση καθηκόντων προσωπικού 
Δακοκτονίας έτους 2014. 

11. Την Α.Π. 14544/560/11-2-2014 απόφαση δέσμευσης 
πίστωσης ύψους τεσσάρων χιλιάδων ευρώ (4.000,00 €) 
της Δ/νσης Διοικητικού - Οικονομικού Π.Ε. Πρέβεζας. 

12. Τις ανάγκες της Υπηρεσίας για την ορθή και απο¬ 
τελεσματική εφαρμογή του προγράμματος δακοκτονίας 
έτους 2014 που δημιουργούνται από τη φύση και τη διάρ¬ 
κεια των εργασιών (ενημέρωση ελαιοπαραγωγών, συνερ¬ 
γασία με τοπικούς φορείς, έλεγχοι ψεκασμών, παράδοση 
και διανομή υλικών, έλεγχο συνεργείων - εργολάβων, 
παγιδοθετών κ.λπ.) και επομένως την ανάγκη καθιέρω¬ 
σης υπερωριακής εργασίας με αμοιβή για το χρονικό 
διάστημα από 1-3-2014 μέχρι 31-12-2014, αποφασίζουμε: 

Εγκρίνουμε υπερωριακή απασχόληση με αμοιβή για 
την ορθή και αποτελεσματική εφαρμογή του προγράμ¬ 
ματος δακοκτονίας έτους 2014, κατά το χρονικό διάστη¬ 
μα έως από 1-3-2014 έως 31-12-2014, για τους παρακάτω 
υπαλλήλους της Π.Ε. Πρέβεζας ως εξής: 

α. Διευθυντή δακοκτονίας μέχρι 180 ώρες συνολικά 
για απογευματινή εργασία. 

β. Επόπτη δακοκτονίας μέχρι 180 ώρες συνολικά για 
απογευματινή εργασία. 

γ. Λογιστή δακοκτονίας μέχρι 90 ώρες συνολικά για 
απογευματινή εργασία. 

δ. Γραμματέα δακοκτονίας μέχρι 90 ώρες συνολικά 
για απογευματινή εργασία. 

Η δαπάνη της υπερωριακής εργασίας ανέρχεται στο 
ποσό των 4.000,00 Ευρώ περίπου και θα καλυφθεί από 
σχετικές πιστώσεις του προγράμματος δακοκτονίας 
έτους 2014 και έχει εγγράφει πίστωση στον ΚΑ 0511 
Ε.Φ. 295 της Π.Ε. Πρέβεζας. 

Ο αριθμός των ωρών κατά μήνα και κατά υπάλληλο 
θα καθοριστεί, ως προς την τέλεσή τους, με σχετική 
απόφαση του Δ/ντή Αγροτικής Οικονομίας και Κτηνια¬ 
τρικής Π.Ε. Πρέβεζας. 

Η απογευματινή υπερωριακή απασχόληση με αμοιβή 
θα εκτελείται όλες τις εργάσιμες ημέρες της εβδομά¬ 
δας και από ώρα 15ης ως 22ης. Οι ώρες υπερωριακής 
εργασίας δεν μπορούν να ξεπεράσουν τις είκοσι (20) 
ώρες ανά υπάλληλο μηνιαίως. 

Υπεύθυνος για την παρακολούθηση και τον έλεγχο 
της πραγματικής προσφοράς της προαναφερόμενης 
εργασίας θα είναι ο Διευθυντής Δακοκτονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 26 Φεβρουάριου 2014 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθμ. οικ. 1305 (4) 

Μεταβίβαση αρμοδιοτήτων στην Αντιπεριφερειάρχη 
Θεσσαλίας Δωροθέα Κολυνδρίνη - Χαλαστάρα. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3,113,159,160,163,176 και 

186 του Ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις της παρ. 11 του άρθρου 6 του 
Ν. 4071/2012 (ΦΕΚ 85 Α') «Ρυθμίσεις για την τοπική ανά¬ 
πτυξη, την αυτοδιοίκηση και την αποκεντρωμένη διοί¬ 
κηση Ενσωμάτωση Οδηγίας 2009/50/ΕΚ». 

3. Τις διατάξεις του άρθρου 7 παρ. 2 περ. β του 
Ν. 3469/2006 «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις». 

4. Τις διατάξεις του αριθμ. 129/2010 Προεδρικού δια¬ 
τάγματος «Οργανισμός της Περιφέρειας Θεσσαλίας». 

5. Την αριθμ. 1015/21-2-2013 απόφασή μας (ΦΕΚ 525/ 
Β'/6-3-2013), περί μεταβίβασης αρμοδιοτήτων στον Αντι- 
περιφερειάρχη Θεσσαλίας Γεώργιο Καλτσογιάννη, με 
την οποία διατηρήθηκαν σε ισχύ οι αριθμ. 4915/17-8-2011 
(ΦΕΚ 1874/Β725-8-2011), 17290/18-11-2011 (ΦΕΚ 2523/Β7 
7-11-2011) και 3497/24-2-2012 (ΦΕΚ 797/Β'/19-3-2012), 
19650/13-9-2011 (ΦΕΚ 2217/Β'/4-10-2011), 7630/7-10-2011 
(ΦΕΚ 2507/Β'/4-11-2011) αποφάσεις μας, ως προς το μέ¬ 
ρος που αφορούν την παροχή εξουσιοδότησης υπογρα¬ 
φής «Με εντολή Περιφερειάρχη» στους Προϊσταμένους 
Διευθύνσεων και Τμημάτων των Διευθύνσεων Διοικητι¬ 
κού - Οικονομικού, Αγροτικής Οικονομίας και Κτηνιατρι¬ 
κής, Μεταφορών και Επικοινωνιών και Δημόσιας Υγείας 
και Κοινωνικής Μέριμνας των Περιφερειακών Ενοτήτων 
Μαγνησίας και Σποράδων, αντίστοιχα. 

6. Την αριθμ. 391/11-2-2014 απόφασή μας, περί αποδο¬ 
χής παραίτησης του Αντιπεριφερειάρχη Καλτσογιάννη 
Γεωργίου του Νικολάου (ΦΕΚ 437/Β'/21-2-2014). 

7. Την αριθμ. 418/12-2-2014 απόφασή μας, περί ορι¬ 
σμού Αντιπεριφερειαρχών στη Περιφέρεια Θεσσαλίας 
και ανάθεσης άσκησης τομέων αρμοδιοτήτων (ΦΕΚ 437/ 
Β721-2-2014). 

8. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας των Διευθύνσεων 
των Περιφερειακών Ενοτήτων Μαγνησίας και Σποράδων. 

9. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του 
Κράτους ή της Περιφέρειας Θεσσαλίας, αποφασίζουμε: 

Οι κατωτέρω αρμοδιότητες των Διευθύνσεων των 
Περιφερειακών Ενοτήτων Μαγνησίας και Σποράδων θα 
ασκούνται αποκλειστικά από την Αντιπεριφερειάρχη 
Θεσσαλίας Κολυνδρίνη - Χαλαστάρα Δωροθέα: 

Α. Διεύθυνσης Διοικητικού - Οικονομικού 

1. Αποδοχή παραίτησης και αυτοδίκαιη λύση υπαλλη¬ 
λικής σχέσης υπαλλήλων υπηρεσιών των Περιφερειακών 
Ενοτήτων Μαγνησίας και Σποράδων. 

2. Αποδοχή σπουδαστών Α.Ε.Ι. και Τ.Ε.Ι. και αποφοίτων 
Ι.Ε.Κ. για πρακτική άσκηση σε υπηρεσίες των Περιφερει¬ 
ακών Ενοτήτων Μαγνησίας και Σποράδων. 

3. Έγκριση συμμετοχής σε επιμορφωτικά προγράμ¬ 
ματα του Προϊσταμένου Διεύθυνσης Διοικητικού - Οι¬ 
κονομικού των Περιφερειακών Ενοτήτων Μαγνησίας 
και Σποράδων. 

4. Χορήγηση κάθε είδους αδειών στους Προϊστα¬ 
μένους των υπηρεσιών των Περιφερειακών Ενοτήτων 
Μαγνησίας και Σποράδων, εκτός των χορηγουμένων 
ύστερα από κρίση του Υπηρεσιακού Συμβουλίου. 

5. Χορήγηση αδειών άνευ αποδοχών στους υπαλ¬ 
λήλους των Περιφερειακών Ενοτήτων Μαγνησίας και 


Σποράδων, εκτός των χορηγουμένων ύστερα από κρίση 
του Υπηρεσιακού Συμβουλίου. 

6. Εισηγήσεις επί θεμάτων αρμοδιότητας Περιφερει¬ 
ακού Συμβουλίου και Οικονομικής Επιτροπής. 

7. Διακηρύξεις και περιλήψεις διακηρύξεων προμηθει¬ 
ών, εργασιών και παροχής υπηρεσιών. 

8. Έγκριση και κατάργηση τηλεφωνικών συνδέσεων. 

9. Αποφάσεις έγκρισης μετακίνησης εκτός έδρας του 
Προϊσταμένου της Διεύθυνσης, των Προϊσταμένων Τμη- 
μάτων και των υπαλλήλων της Διεύθυνσης. 

Β. Διεύθυνσης Αγροτικής Οικονομίας και Κτηνιατρικής 

1. Η κήρυξη ως ακριδόπληκτων και αρουραιόπληκτων 
περιοχών της Π.Ε., μετά από εισήγηση της Δ/νσης Αγρ. 
Οικονομίας και Κτην/κής της Π.Ε. 

2. Η απόφαση πρόσληψης εποχιακού προσωπικού και 
εργατών για συλλογικές καταπολεμήσεις (δακοκτονία 
κ.λπ.) ή απόφαση ανάθεσης σε αναδόχους. 

3. Η συγκρότηση επιτροπής ελέγχου καταλληλότητας 
καταστημάτων εμπορίας φυτοπροστατευτικών προϊό¬ 
ντων. 

4. Η έκδοση, ανανέωση, ανάκληση άδειας εμπορίας 
φυτοπροστατευτικών προϊόντων. 

5. Η συγκρότηση πρωτοβάθμιας και δευτεροβάθμιας 
επιτροπής επιβολής κυρώσεων για τη διακίνηση νωπών 
και μεταποιημένων προϊόντων. 

6. Η συγκρότηση επιτροπής για τη διαδικασία εγγρα¬ 
φής προϊόντων στο Μητρώο Εμπόρων νωπών οπωρο- 
κηπευτικών. 

7. Η άδεια λειτουργίας συσκευαστηρίων. 

8. Η συγκρότηση επιτροπής παρακολούθησης της 
διαδικασίας έγκρισης των επιχειρήσεων τυποποίησης- 
συσκευασίας και προσδιορισμού της καταγωγής ελαι- 
ολάδου. 

9. Η ανανέωση άδειας παρασκευής συμπυκνωμένου 
γλεύκους σταφυλής. 

10. Η συγκρότηση πρωτοβάθμιας και δευτεροβάθμιας 
επιτροπής αναγνώρισης δικαιώματος χρήσης ενδείξεων 
ως όνομα στις ετικέτες των οίνων. 

11. Η σύσταση επιτροπής παλαίωσης περί των γενικών 
κανόνων χρήσης των ενδείξεων “ΒΕδΕΒΝ/Ε” (επιλεγμέ¬ 
νος) και “ΘΒΑΝΘ ΒΕ3ΕΒΝ/Ε” (ειδικά επιλεγμένος) καθώς 
και περί των κανόνων χρήσης της ένδειξης “ΚΑΒΑ”. 

12. Η συγκρότηση επιτροπής οργανοληπτικών εξετά¬ 
σεων οίνων ΠΟΠ. 

13. Η συγκρότηση επιτροπής μελών για την αξιολόγη¬ 
ση και ελέγχου αδειών εγκαταστάσεων για την ειδική 
επεξεργασία - σήμανση ξύλινων μέσων συσκευασίας 
σύμφωνα με το διεθνές πρότυπο 3ΒΑΜ5 του ΡΑΟ. 

14. Η έκδοση αποφάσεων ένταξης ή απόρριψης δικαι¬ 
ούχων του προγράμματος πρόωρης συνταξιοδότησης 
(ΚΑΝ 2079/92). 

15. Η έκδοση βεβαιώσεων για την πραγματοποίηση 
των ελέγχων που προβλέπονται από τις εθνικές και 
κοινοτικές διατάξεις για την πληρωμή δικαιούχων όλων 
των εθνικών και κοινοτικών προγραμμάτων. 

16. Η έκδοση αποφάσεων που προβλέπονται από ΚΥΑ- 
ΥΑ και αφορούν τα γεωργοπεριβαλλοντικά Προγράμ¬ 
ματα. 

17. Η έκδοση βεβαιώσεων χαρακτηρισμού γης, έκδο¬ 
ση άδειας για το επιτρεπτό της εγκατάστασης Φ/Β 
σταθμών σε γεωργική γη και η έγκριση ή μη άλλων 
δραστηριοτήτων σε γεωργική γη, όπως προβλέπεται 
από κείμενες διατάξεις. 

18. Η έκδοση απόφασης περί των όρων μεταφοράς 
πραγμάτων, ζώων και προσώπων με τα γεωργικά μη¬ 
χανήματα και λήψη μέτρων για την εφαρμογή αυτής 
(Ν.Δ. 760/1978 ΦΕΚ 37Α/14-3-1978). 

19. Η έγκριση εισήγησης για την έκδοση απόφασης 
περί καθορισμού της περιόδου συγκομιδής σιτηρών 
κατά τη διάρκεια της οποίας επιτρέπονται οι μεταφο¬ 
ρές με ΦΙΧ αυτοκίνητα. 

20. Η έγκριση προγραμμάτων αγροτικού εξηλεκτρι¬ 
σμού και αποφάσεων ΤΕΑΕ. 

21. Η συγκρότηση επιτροπής αγροτικού εξηλεκτρισμού 
(ΤΕΑΕ). 

22. Η συγκρότηση επιτροπής ελέγχου γεωργικών μη¬ 
χανημάτων και αχρήστευσης κρατικών πινακίδων. 

23. Η συγκρότηση επιτροπής και έκδοση αποφάσεων 
ένταξης ή μη στο μέτρο μείωσης της αμοιβής μηχανικού 
στις αγροτικές κατασκευές και στην πρώτη κατοικία 
(Ν. 2520/1997). 

24. Η απόφαση ένταξης δικαιούχου στο πρόγραμμα 
αναδιάρθρωση και μετατροπή αμπελώνων. 

25. Η απόφαση ένταξης δικαιούχου στο πρόγραμμα 
“Οριστική εγκατάλειψη - εκρίζωση αμπελώνων”. 

26. Η συγκρότηση επιτροπών που προβλέπονται για 
τις ομάδες παραγωγών. 

27. Η μίσθωση με δημοπρασία των ιχθυοτρόφων εν 
γένει υδάτων. 

28. Η ίδρυση των ιχθυοσκαλών καθώς και ο καθορι¬ 
σμός της έδρας αυτών. 

29. Ο καθορισμός της χωρικής περιφέρειας κάθε ιχθυ¬ 
όσκαλας. 

30. Ο καθορισμός της προστατευτικής ζώνης πέριξ 
του τοποθετημένου αλιευτικού εργαλείου σε θαλάσσι¬ 
ους παραλιακούς χώρους. 

31. Η απόφαση δοκιμαστικής τοποθέτησης νταλιανίων 
και η εν συνεχεία εκμίσθωση της έκτασης. 

32. Η κατασκευή και λειτουργία αλιευτικών καταφυγί¬ 
ων, υποδομών και εξοπλισμών σε λιμένες αλιευτικούς ή 
λιμένες που εξυπηρετούν αλιευτικά σκάφη. 

33. Η απόφαση επιβολής ποινών και αποβολής ελεύθε¬ 
ρων αλιέων από μίσθιο, συνεπεία αλιευτικής παράβασης. 

34. Οι αποφάσεις έγκρισης για την τροποποίηση ή 
συμπλήρωση του είδους των εργαλείων με τα οποία 
και μόνο επιτρέπεται η αλιεία στις λίμνες. 

35. Η σύσταση τριμελών συμβουλίων εκδίκασης αλι¬ 
ευτικών προσφυγών. 

36. Η διαδικασία για τον χαρακτηρισμό και οριοθέτηση 
Περιοχών Οργανωμένης Ανάπτυξης Υδατοκαλλιεργειών 
(ΠΟΑΥ)- Εγκαταστάσεις μονάδων. 

37. Η αλιευτική διαχείριση λιμνών και ποταμών - λήψη 
διοικητικών μέτρων για την προστασία των υδάτων, 
οικοσυστημάτων και υδρόβιων οργανισμών. 

38. Ο καθορισμός της διάρκειας έναρξης και λήξης της 
απαγορευτικής περιόδου της αλιείας στους ποταμούς 
και λίμνες χωρικής αρμοδιότητας. 

39. Η πρόσληψη επιστατοφυλάκων και ο καθορισμός 
της μηνιαίας αντιμισθίας ή ημερομισθίου αυτών, σύμ¬ 
φωνα με τις εκάστοτε ισχύουσες διατάξεις αμοιβής 
του με σχέση εργασίας ιδιωτικού δικαίου προσωπικού. 

40. Η υποβολή αιτήματος προς παροχή σύμφωνης 
γνώμης του Γενικού Επιτελείου Στρατού για τον καθο¬ 
ρισμό των όρων των συμβάσεων εκμίσθωσης των εφα- 
πτομένων των συνόρων λιμνών ή ιχθυοτρόφων υδάτων. 


41. Οι αποφάσεις έγκρισης για διεξαγωγή αγώνων 
αθλητικής αλιείας. 

42. Η συγκρότηση συλλογικών οργάνων και Επιτροπών 
της υπηρεσίας, όπως αυτές προβλέπονται από σχετικές 
υπουργικές αποφάσεις. 

43. Η έκδοση αποφάσεων των παρανόμως ή αχρεω- 
στήτως καταβληθέντων χρηματικών ποσών καθώς και 
επιβολής χρηματικών ποινών και προστίμων. 

44. Αποφάσεις αναπομπής και κύρωσης διανομών (άρ¬ 
θρο 4 παρ. 5 Ν.Δ. 1189/1972 όπως τροποποιήθηκε με το 
άρθρο 7 παρ. 1 Ν. 3147/2003) βλ. και άρ. 191 Αγροτικού 
Κώδικα, το οποίο αφορά το ίδιο θέμα αλλά προφανώς 
δεν ισχύει λόγω της ανωτέρω νεότερης διάταξης). 

45. Απόφαση μεταβολής κυρωμένων στοιχείων ορι¬ 
στικής διανομής (άρθρο 9 Ν.Δ. 1189/1972) και απόφαση 
καταχώρισης της μεταβολής στα κυρωμένα στοιχεία 
(άρθρο 7 παρ. 2 Ν. 3147/2003). 

46. Απόφαση για ανάθεση κάθε είδους εργασιών και 
μελετών αναδασμού ή επιμέρους φάσεις αυτών σε ιδι¬ 
ώτες, καθώς και για την συγκρότηση από ιδιώτες επι¬ 
τροπών εκτιμήσεως και κτηματολογίου (άρθρο 33 παρ. 1 
Ν. 2040/1992 όπως τροποποιήθηκε με το άρθρο 30 παρ. 

2 Ν. 2945/2001 και 15 παρ. 7 Ν. 3147/2003). 

47. Αποφάσεις κήρυξης και διενέργειας αναδασμών 
(άρθρο 4 και 6 Ν. 674/1977). 

48. Αποφάσεις συγκρότησης ή ανασυγκρότησης των 
ακόλουθων συλλογικών οργάνων: 

α) Επιτροπών αναδασμών (άρθρο 7 Ν. 674/1977 όπως 
τροποποιήθηκε με το άρθρο 3 παρ. 4 Ν. 3399/2005), 

β) Επιτροπών εμπειρογνωμόνων αναδασμών (Άρ¬ 
θρο 8 Ν. 674/1977 όπως τροπ. Με το άρθρο 3 παρ. 5 
Ν. 3399/2005), 

γ) Επιτροπής διόρθωσης κτηματολογικών στοιχείων 
αναδασμών (άρθρο 22 Ν. 674/1977 όπως τροπ. με το αρθ. 

3 παρ. 6 Ν. 3399/2005), 

δ) Επιτροπή Απαλλοτριώσεων Βόλου (άρθ. 71 παρ.2 
Αγροτικού Κώδικα Β.Δ. 29-10/6-12-1949, άρθρο 2 παρ. 5 
της κοινής υπουργικής απόφασης Προεδρίας και Γε¬ 
ωργίας 393155/1992 (ΦΕΚ Β 579) και κοινής υπουργι¬ 
κής απόφασης Προεδρίας, Γεωργίας και Οικονομικών 
388972/29-9-1986), 

ε) Οριστικών διανομών (άρθρο 4 Ν.Δ. 1189/1972 και 
άρθρο 2 παρ. 5 της κοινής υπουργικής απόφασης Προ¬ 
εδρίας και Γεωργίας 393155/1992 (ΦΕΚ Β 579) και κοινής 
υπουργικής απόφασης Προεδρίας, Γ εωργίας και Οικο¬ 
νομικών 388972/29-9-1986). 

49. Αποφάσεις ετήσιας εκμίσθωσης δημοσίων εποικι- 
στικών εκτάσεων σε ακτήμονες καλλιεργητές και κτη- 
νοτρόφους (Π.Υ.Σ 95/1975 που κυρώθηκε με το άρθρο 
2 του Ν. 138/1975). 

50. Αναθεώρηση οριστικών διανομών (άρθρα 2 
Ν. 3958/1959 και 16 παρ. 1 Α.Ν. 431/1968). 

51. Απόφαση μεταβολών κτηματολογικών στοιχείων 
και ακύρωσης ή διόρθωσης τίτλων αναδασμών (άρθρο 
22. 674/77). 

52. Άρση απαγόρευσης δικαιοπραξιών εν ζωή μεταβι- 
βάσεως εμπραγμάτου δικαιώματος σε αγροτικά ακίνητα 
άνω των 250 στρ. (άρθρο 2 παρ. 1 Ν. 3250/1924 όπως 
τροποποιήθηκε με το Ν. 2148/1952 και 2258/1952). 

53. Απόφαση για παραχώρηση αυθαιρέτως κατεχο- 
μένων γαιών του Δημοσίου που ευρίσκονται σε υπό 
αναδασμό περιοχή (άρθρο 26 Ν. 674/1977). 

54. Απόφαση διάλυσης συνεταιρισμών αποκατάστα¬ 
σης ακτημόνων καλλιεργητών ή μικρών κτηνοτροφών 
(άρθρο 26 Ν. 1644/1986 και 19 Κ.Α.Κ. ΦΕΚ 369/Α'/1941). 

55. Η ανταλλαγή εκτάσεων (24 Ν. 1644/1986). 

56. Αναπομπή των αποφάσεων της Επιτροπής Απαλ¬ 
λοτριώσεων (άρθρο 80 Αγρ. Κώδικα). 

57. Η αντικατάσταση κληροτεμαχίων (25 Ν. 1644/1986). 

58. Η αναγκαστική εισδοχή ποιμνίων για βόσκηση (άρ¬ 
θρο 2 Ν.Δ. 3889/1958 και 13 Α.Ν. 431/1968). 

59. Η απόφαση για σύνταξη πρωτοκόλλου διοικητικής 
αποβολής αυθαιρέτων κατόχων κοινοχρήστων και δια¬ 
θεσίμων εποικιστικών εκτάσεων, (άρθρο 5 Ν. 666/1977). 

60. Αποφάσεις λήψης και άρσης υγειονομικών μέτρων 
καθώς και απομόνωσης της Π.Ε. λόγω εμφάνισης, υπο¬ 
ψίας και επιβεβαίωσης μεταδοτικών νοσημάτων και 
προβλεπόμενων ενεργειών από την κείμενη Νομοθε¬ 
σία στα πλαίσια της προστασίας της υγείας των ζώων 
και συγκεκριμένα από Φυματίωση, Βρουκέλλωση και 
Λεύκωση Βοοειδών, Μελιταίου Πυρετού αιγοπροβάτων, 
Σαλμονέλλωση ορνίθων (Ωοπαραγωγής - Κρεοπαρα- 
γωγής - Αναπαραγωγής), Σαλμονέλλωση Ινδορνίθων 
(Κρεοπαραγωγής - Αναπαραγωγής), Γρίπη των Πτηνών, 
Καταρροϊκό πυρετό των προβάτων, Αφδώδη πυρετό, 
Κλασσική πανώλη και φυσαλιδώδη νόσο των χοίρων, 
Πυρετό του Δυτικού Νείλου στα Ιπποειδή και στα άγρια 
πτηνά και των ασθενειών των μελισσών. 

61. Επιβολή ποινών σε παραβάτες διατάξεων που ανα- 
φέρονται σε καταστήματα πώλησης Κτηνιατρικών φαρ¬ 
μάκων, Κτηνιατρικών φαρμάκων, Κτηνιατρικών Κλινικών 
και ενδιαιτήματα ζώων Π.Δ. 604/1977 και Ν. 253/1998. 

62. Επιβολή διοικητικών κυρώσεων στους παραβάτες 
της ισχύουσας νομοθεσίας στον τομέα της κτηνοτρο¬ 
φίας στην Π.Ε.. 

63. Έκδοση αποφάσεων χορήγησης αποζημιώσεων 
και ενισχύσεων που δικαιούνται οι κτηνοτρόφοι της 
Περιφερειακής Ενότητας λόγω επιβολής κτηνιατρικών 
μέτρων εξυγίανσης του ζωϊκού κεφαλαίου. 

64. Χορήγηση άδειας λειτουργίας σε εκμεταλλεύσεις 
ορνίθων πολλαπλασιασμού, επιλογής και εκκολαπτηρί- 
ου, σύμφωνα με το Π.Δ. 244/1998. 

65. Έκδοση απόφασης συγκρότησης επιτροπής αξιο¬ 
λόγησης των συμβάσεων για υλοποίηση του προγράμ¬ 
ματος αντιμετώπισης των αδέσποτων ζώων. 

66. Η υπογραφή εντολών μετακίνησης του Προϊστα¬ 
μένου της Διεύθυνσης. 

67. Η υπογραφή εντολών μετακίνησης εκτός Περι¬ 
φερειακών Ενοτήτων των υπαλλήλων της Υπηρεσίας. 

68. Οι αποφάσεις υπερωριακής εργασίας των υπαλ¬ 
λήλων της Υπηρεσίας. 

Γ. Διεύθυνσης Μεταφορών και Επικοινωνιών 

1. Έκδοση αποφάσεων που αφορούν ρυθμίσεις για τα 
Ε.Δ.Χ αυτοκίνητα του Ν. 3109/2003 (ΦΕΚ 38/Α'), όπως 
αυτός τροποποιήθηκε μεταγενέστερα, όπου αυτό απαι¬ 
τείται. 

2. Έκδοση απόφασης για την αλλαγή έδρας επιβατη¬ 
γών οχημάτων δημόσιας χρήσης, κατά το άρθρο 3 παρ. 
2 του Ν. 3109/2003 (ΦΕΚ 38/Α') και προσωρινή μεταφορά 
έδρας Ε.Δ.Χ. αυτοκινήτων. 

3. Καθορισμός του αριθμού των νέων επιβατηγών 
δημοσίας χρήσης αυτοκινήτων με ή με χωρίς μετρητή, 
που είναι αναγκαίος για την αντιμετώπιση των σχετικών 
μεταφορικών αναγκών κάθε περιοχής, σύμφωνα με το 
Ν. 3109/2003 (ΦΕΚ 38/Α'). 


4.Έγκριση χορήγησης νέων αδειών κυκλοφορίας Ε.Δ.Χ. 
αυτοκινήτων. 

5/Εκδοση αποφάσεων για παραχώρηση θέσης σε κυ¬ 
κλοφορία Ε.Δ.Χ. αυτοκινήτου και αποφάσεων έλλειψης 
προϋποθέσεων παραχώρησης θέσης σε κυκλοφορία 
Ε.Δ.Χ. αυτοκινήτου. 

6. Έγκριση θέσης σε κυκλοφορία αυτοκινήτων επιβα¬ 
τηγών δημόσιας χρήσης από δήμους ή επιχειρήσεις των 
Οργανισμών Τοπικής Αυτοδιοίκησης προς αντιμετώπιση 
λειτουργικών αναγκών τους, καθώς και καθορισμό της 
χρονολογίας μέχρι της οποίας επιτρέπεται η κυκλοφο¬ 
ρία των αυτοκινήτων αυτών, περιλαμβανομένης και της 
δυνατότητας παράτασής της. 

7. Συγκρότηση επιτροπής ελέγχου δικαιολογητικών 
για χορήγηση νέων αδειών κυκλοφορίας Ε.Δ.Χ. αυτοκι¬ 
νήτων και έκδοση απόφασης επικύρωσης των πρακτικών 
της αυτής. 

8. Έκδοση απόφασης για σύσταση πειθαρχικών συμ¬ 
βουλίων για εκδίκαση παραβάσεων του κανονισμού λει¬ 
τουργίας των Ε.Δ.Χ. αυτοκινήτων καθώς και της επιβολή 
των σχετικών κυρώσεων. 

9. Έκδοση απόφασης για συγκρότηση Μικτού Συνερ¬ 
γείου Ελέγχου Εφαρμογής του Κανονισμού Λειτουργίας 
ΕΔΧ αυτοκινήτων, σύμφωνα με το Π.Δ. 244/1987. 

10. Χορήγηση αδείας σύστασης ανωνύμων εταιρειών 
και συνεταιρισμών από ιδιοκτήτες επιβατηγών δημοσίας 
χρήσης. 

11. Καθορισμό, μετά από πρόταση της οικείας Δ.Ο.Υ. 
του χρηματικού ποσού που καταβάλλεται από ιδιοκτή¬ 
τη Ε.Δ.Χ. οχήματος, προκειμένου να του επιτραπεί να 
συνεργαστεί με ιδιοκτήτη όμοιου οχήματος, που ανήκει 
σε άλλη διοικητική έδρα, για την εξυπηρέτηση συγκε¬ 
κριμένης τουριστικής περιοχής. 

12. Καθορισμό περιμετρικής ζώνης για την κυκλοφορία 
Ε.Δ.Χ. αυτοκινήτων. 

13. Ο καθορισμός και άλλων χώρων της ίδιας έδρας, 
εκτός των προβλεπομένων, στους οποίους οι διαπρατ- 
τόμενες σοβαρές παραβάσεις Ε.Δ.Χ. αυτοκινήτων επι¬ 
σύρουν πειθαρχικές, καθώς και διοικητικές κυρώσεις. 

14. Συγκρότηση περιφερειακής επιτροπής για τη ρύθ¬ 
μιση θεμάτων Ε.Δ.Χ. αυτοκινήτων, εκτός του καθορισμού 
του εξωτερικού χρωματισμού που είναι αρμοδιότητα 
του Δήμου. 

15. Συγκρότηση Νομαρχιακής Επιτροπής Θεμάτων 
Ε.Δ.Χ. αυτοκινήτων (αρθρ. 3 Ν. 1437/1984). 

16. Αποφάσεις προσωρινής και οριστικής αφαίρεσης 
αδειών κυκλοφορίας Ε.Δ.Χ. καθώς και ειδικής άδειας 
οδήγησης Ε.Δ.Χ (Ν. 3109/2003). 

17. Συγκρότηση καταστατικού σύστασης σωματείων 
ΡΑΔΙΟΤΑΞΙ Μαγνησίας. 

18. Έκδοση αποφάσεων που αφορούν την οργάνωση 
και λειτουργία των δημοσίων επιβατικών μεταφορών 
με λεωφορεία, τον τεχνικό έλεγχο οχημάτων και την 
ασφάλεια χερσαίων μεταφορών του Ν. 2963/2001, όπου 
αυτό απαιτείται. 

19. Έκδοση απόφασης για τον καθορισμό των υπερα¬ 
στικών γραμμών λεωφορείων, καθώς και της αφετηρίας, 
της διαδρομής, των στάσεων και του τέρματος κάθε 
λεωφορειακής γραμμής Κ.Τ.Ε.Λ. του Ν. 2963/2001. 

20. Έκδοση απόφασης για τον καθορισμό των ελά¬ 
χιστων υποχρεωτικών δρομολογίων υπεραστικών 
γραμμών ΚΤΕΛ, κοινών, ταχέων και υπερταχέων και η 
κατανομή αυτών ανά 24ωρο, όπως και των ελάχιστων 

δρομολογίων στις άγονες λεωφορειακές γραμμές νή¬ 
σων, σύμφωνα με το Ν. 2963/2001. 

21. Καθορισμό των κομίστρων υπεραστικών φορέων 
παροχής συγκοινωνιακού έργου, με βάση τις ρυθμίσεις 
της παραγράφου 1 του άρθρου 10 του Ν. 2963/2001 
(ΦΕΚ 268/Α'). 

22. Έκδοση αποφάσεων σχετικών με τις προϋποθέ¬ 
σεις και τη διαδικασία ανάθεσης της εκμετάλλευσης 
εις το οικείο ΚΤΕΛ αγόνων γραμμών, ένταξης στα ΚΤΕΑ 
αυτοκινήτων οχημάτων ως και περί υπεραστικών λεω- 
φορειακών γραμμών κλειστών γεωγραφικών περιοχών 
(νήσων) σύμφωνα με το Ν. 2963/2001 και το Π.Δ. 967/1979. 

23. Ανάκληση άδειας κυκλοφορίας υπεραστικού λε¬ 
ωφορείου από τον κύκλο εργασίας, εντός του ιδίου 
ημερολογιακού έτους κατ’ άρθρο 31 του Ν. 2963/2001. 

24. Σύσταση του Συμβουλίου Εφέσεων επιβολής κυ¬ 
ρώσεων σε φορείς παροχής συγκοινωνιακού έργου και 
σε ιδιοκτήτες λεωφορείων. 

25. Λήψη μέτρων για την αντιμετώπιση έκτακτων συ¬ 
γκοινωνιακών αναγκών. 

26. Έκδοση απόφασης για τη μεταφορά προσώπων 
σε συνέδρια, σεμινάρια, πολιτιστικές, αθλητικές και κοι¬ 
νωνικές εκδηλώσεις κ,λπ. από τα οικεία ΚΤΕΛ ή ΡΟΔΑ 
εντός της περιφέρειας σε όμορους νομούς και για τα 
δρομολόγια χωρίς διανυκτέρευση των επιβατών, εφό¬ 
σον διαπιστωθεί ανεπάρκεια τουριστικών λεωφορείων 
από την προβλεπόμενη επιτροπή και ο καθορισμός της 
συγκρότησης και του τρόπου λειτουργίας της ίδιας της 
επιτροπής. 

27. Καθιέρωση νέας υπεραστικής διαπεριφερειακής 
γραμμής, καθώς και καθορισμό των όρων συνεκμετάλ¬ 
λευσης αυτής στην περίπτωση που το Κ.Τ.Ε.Λ. στην 
περιοχή ευθύνης του οποίου βρίσκεται το τέρμα της 
γραμμής, δεχθεί τη συνεκμετάλλευση. 

28. Ανάθεση της εκμετάλλευσης νέας υπεραστικής 
διαπεριφερειακής γραμμής στο Κ.Τ.Ε.Λ. που υποβάλ¬ 
λει σχετική αίτηση. Στην περίπτωση που το τέρμα της 
διαπεριφερειακής γραμμής βρίσκεται στο νομό άλλης 
περιφέρειας, η ανάθεση της εκμετάλλευσης αυτής γί¬ 
νεται με κοινή απόφαση των περιφερειαρχών. 

29. Ανάθεση στον οικείο δήμο της εκμετάλλευσης 
νέας αστικής και ενδοπεριφερειακής υπεραστικής 
γραμμής στην περίπτωση που η μέση πληρότητα των 
πρώτων 6 μηνών λειτουργίας και εκμετάλλευσης της 
γραμμής από το Κ.Τ.Ε.Λ., στο οποίο έχει χορηγηθεί η 
άδεια, αποδεικνύεται ότι είναι κατώτερη του 20% και το 
Κ.Τ.Ε.Λ. αρνηθεί την εκμετάλλευση της γραμμής εφόσον 
όμως δεν έχει αρνηθεί την πρόταση για κάλυψη των 
απωλειών εσόδων στο ποσοστό του 20%. 

30. Συγκρότηση Πειθαρχικών Συμβουλίων ΚΤΕΛ 
(Π.Δ. 246/2006 και Π.Δ. 170/2003). 

31. Διάθεση νέων αδειών κυκλοφορίας φορτηγών δη¬ 
μοσίας χρήσης αυτοκινήτων σε άλλους δικαιούχους, σε 
περιπτώσεις παρέλευσης άπρακτης της προθεσμίας 
άσκησης του παραχωρούμενου δικαιώματος από τους 
αρχικούς δικαιούχους. 

32. Κατ’ εξαίρεση χορήγηση οριστικών αδειών κυ¬ 
κλοφορίας φορτηγών ιδιωτικής χρήσης αυτοκινήτων 
σε ημεδαπά ή αλλοδαπά φυσικά ή νομικά πρόσωπα, 
τα οποία πραγματοποιούν στην Ελλάδα σημαντικές 
επενδύσεις ή σε επιχειρήσεις, οι οποίες υπάγονται σε 
αναπτυξιακούς νόμους. 


33. Έκδοση απόφασης για προσωρινή και σε εξαι¬ 
ρετικές περιπτώσεις οριστική εξακολούθηση της λει¬ 
τουργίας μεταφορικής επιχείρησης, σε περιπτώσεις 
θανάτου ή φυσικής ανικανότητας ή νομικής αδυναμίας 
του μεταφορέα επιβατών ή εμπορευμάτων. 

34. Καθορισμό των δρομολογίων των επιβατικών πλοί¬ 
ων τοπικών γραμμών και έγκριση των αποφάσεων των 
Λιμενικών Αρχών για τον καθορισμό των ναύλων, καθώς 
και οποιαδήποτε άλλη αρμοδιότητα μεταβιβάστηκε ή θα 
μεταβιβασθεί και αφορά ναυτιλιακά θέματα. 

35. Χορήγηση άδειας στα πλωτά μέσα, που κινούνται 
σε φυσικές και τεχνιτές λίμνες, καθώς και σε πλωτούς 
ποταμούς για την άσκηση τουριστικών και συγκοινω¬ 
νιακών πλόων. 

36. Συγκρότηση εξεταστικών επιτροπών για τη χο¬ 
ρήγηση πιστοποιητικών επαγγελματικής ικανότητας 
οδικού μεταφορέα επιβατών ή εμπορευμάτων στους 
αποφοίτους των σχολών Επαγγελματικής Κατάρτισης 
Μεταφορέων. 

37. Συγκρότηση επιτροπής για Έλεγχο και εποπτεία 
των Σχολών ΣΕΚΑΜ. 

38. Έκδοση απόφασης για τη διενέργεια εξετάσεων 
υποψηφίων ειδικών μεταφορέων επιβατών και εμπο¬ 
ρευμάτων. 

39. Καθορισμό δυνάμεως βυτιοφόρων εκκενώσεων 
βόθρων. Απόφαση για αύξηση μικτού βάρους Φ.Δ.Χ. αυ¬ 
τοκινήτου εκκενώσεων βόθρων και μετατροπής τους 
σε κοινού φόρτου. 

40. Έκδοση αποφάσεων αφαίρεσης αδειών κυκλοφο¬ 
ρίας και πινακίδων οχημάτων. 

41. Ανάκληση αδειών και αφαίρεση πινακίδων αυτοκι¬ 
νήτων Ι.Χ. και Δ.Χ. (Ν. 1959/1991, Ν. 2465/1997). 

42. Απόφαση προσωρινής λειτουργίας μεταφορι¬ 
κής επιχείρησης Φ.Δ.Χ. ή Λ.Δ.Χ. αυτοκινήτου στο όνο¬ 
μα των κληρονόμων λόγω θανάτου του μεταφορέα 
(Π.Δ. 346/2001). 

43. Έκδοση απόφασης για τον καθορισμό ονομαστικού 
πίνακα υπαλλήλων για συμμετοχή στα Μικτά Κλιμάκια 
Ελέγχου Οχημάτων (Ν. 3446/2006). 

44. Συγκρότηση δευτεροβάθμιας ιατρικής επιτροπής 
ιατρικής εξέτασης υποψηφίων οδηγών και οδηγών. 

45. Συγκρότηση πρωτοβάθμιων και δευτεροβάθμιων 
επιτροπών πρακτικής εξέτασης υποψηφίων οδηγών και 
οδηγών για χορήγηση πιστοποιητικού επαγγελματικής 
ικανότητας μεταφοράς επιβατών και εμπορευμάτων. 

46. Συγκρότηση πρωτοβάθμιου και δευτεροβάθμιου 
πειθαρχικού συμβουλίου για εκδίκαση παραβάσεων 
εκπαιδευτών. 

47. Ανάκληση αδειών λειτουργίας σχολών οδηγών/ 
ΚΕΘΕΥΟ. 

48. Ανακλήσεις αδειών οδήγησης εκγυμναστών σχο¬ 
λών υποψηφίων οδηγών (58930/480/1999). 

49. Κάθε είδους απόφαση ανάκλησης προσωρινής 
ή οριστικής άδειας οδήγησης, καθώς και αποφάσεις 
ανάκλησης σχολών οδηγών και ανάκλησης αδειών εκ¬ 
παιδευτών. 

50. Συγκρότηση Επιτροπής εξεταστών για την πρα¬ 
κτική εξέταση υποψηφίων οδηγών και Επιτροπής κλή¬ 
ρωσης εξετάσεων (58930/480/1999). 

51. Συγκρότηση Επιτροπής διενέργειας εξετάσεων 
χορήγησης, αναθεώρησης, αντικατάστασης πιστοποι¬ 
ητικών ΑϋΒ (Π.Δ. 355/1994). 

52. Έκδοση απόφασης για τη χορήγηση αδειών ίδρυ¬ 
σης και λειτουργίας σχολών επαγγελματικής κατάρτι¬ 
σης οδηγών οχημάτων μεταφοράς επικίνδυνων εμπο¬ 
ρευμάτων (Σ.Ε.Κ.Ο.Ο.Μ.Ε.Ε.). 

53. Έκδοση απόφασης για τη συγκρότηση επιτρο¬ 
πών για την εποπτεία και τον έλεγχο των σχολών 
Σ.Ε.Κ.Ο.Ο.Μ.Ε.Ε. 

54. Έκδοση απόφασης αφαίρεσης άδειας λειτουργίας 
και αναστολής εκτέλεσής της καθώς και για τη συγκρό¬ 
τηση επιτροπής σφράγισης εγκαταστάσεων εξυπηρέτη¬ 
σης οχημάτων (πρατηρίων υγρών καυσίμων, πρατηρίων 
υγραερίου, μικτών πρατηρίων, σταθμών αυτοκινήτων, 
συνεργείων επισκευής οχημάτων, πλυντηρίων - λιπαντη- 
ρίων αυτοκινήτων - σταθμών φορτοεκφόρτωσης εμπο¬ 
ρευμάτων, σταθμών υπεραστικών αυτοκινήτων κ.λπ.). 

55. Έκδοση προγράμματος περιοδικών ελέγχων πρα¬ 
τηρίων υγρών καυσίμων. 

56. Έκδοση απόφασης για τη συγκρότηση επιτροπών 
διενέργειας περιοδικών επιθεωρήσεων και αυτοψιών 
ελέγχου εγκαταστάσεων εξυπηρέτησης οχημάτων 
(πρατηρίων υγρών καυσίμων, πρατηρίων υγραερίου, 
μικτών πρατηρίων, σταθμών αυτοκινήτων, συνεργείων 
επισκευής οχημάτων, πλυντηρίων - λιπαντηρίων αυτο¬ 
κινήτων - σταθμών φορτοεκφόρτωσης εμπορευμάτων, 
σταθμών υπεραστικών αυτοκινήτων κλπ.). 

57. Χορήγηση άδειας ίδρυσης και λειτουργίας ιδιωτι¬ 
κών Κ.Τ.Ε.Ο., καθώς και έκδοση απόφασης αφαίρεσης 
της άδειας, αν διαπιστωθεί ότι έπαυσαν να ισχύουν οι 
προϋποθέσεις με τις οποίες χορηγήθηκε και αναστολή 
εκτέλεσής της. 

δδ.Έκδοση απόφασης διενέργειας εξετάσεων για την 
απόκτηση πτυχίου ραδιοερασιτέχνη. 

59. Έκδοση απόφασης για τη για συγκρότηση επιτρο¬ 
πής ελέγχου καυσαερίων με την κινητή μονάδα «πεδίου» 
(Ν. 2052/1992 και Π.Δ. 383/1995). 

60. Ανάκληση Δελτίων και αυτοκόλλητων σημάτων 
Τεχνικού Ελέγχου Οχημάτων. 

61. Πρόγραμμα πρόσκλησης οχημάτων για τεχνικό 
έλεγχο. 

62. Έκδοση απόφασης για τη συμμετοχή σε εκπαιδευ¬ 
τικό σεμινάριο των τεχνικών υπαλλήλων του Κ.Τ.Ε.Ο. 
(36528/3893/19.6.2004 έγγραφο Υ.Μ.Ε.). 

63. Η εξουσιοδότηση τεχνικών υπαλλήλων για την 
υπογραφή των Δελτίων Τεχνικού Ελέγχου Οχημάτων 
(Κ.Τ.Ε.Ο.). 

64. Αποφάσεις έγκρισης μετακίνησης εκτός έδρας και 
εντός Π.Ε. Μαγνησίας και Π.Ε. Σποράδων του Προϊστα¬ 
μένου της Διεύθυνσης. 

65. Αποφάσεις έγκρισης μετακίνησης εκτός έδρας 
για εκτέλεση υπηρεσίας εκτός της Π.Ε. Μαγνησίας και 
Σποράδων όλων των υπαλλήλων αυτής. 

Δ. Διεύθυνσης Δημόσιας Υγείας και Κοινωνικής Μέ¬ 
ριμνας 

Αρμοδιότητες που αφορούν το Τμήμα Περιβαλλοντι¬ 
κής Υγιεινής και Υγειονομικού Ελέγχου: 

1. Ανάκληση άδειας λειτουργίας καταστημάτων υγει¬ 
ονομικού ενδιαφέροντος. 

2. Ανάκληση αποφάσεων για κάτω των 3 ισοδύναμων 
ζώων (Σταυλισμοί). 

3. Καθορισμός χρήσης επιφανειακών υδάτων. 

Αρμοδιότητες που αφορούν το Τμήμα Φαρμάκων και 

Φαρμακείων: 

1. Ανάκληση άδειας ίδρυσης Φαρμακείου ή Φαρμα¬ 
καποθήκης. 


2. Επιβολή διοικητικών προστίμων και διοικητικών 
κυρώσεων για παραβάσεις της Φαρμακευτικής νομο¬ 
θεσίας. 

3. Χορήγηση άδειας απουσίας Φαρμακοποιού πέραν 
των 2 μηνών. 

Αρμοδιότητες που αφορούν στον τομέα Υπηρεσιών 
και Επαγγελμάτων Υγείας: 

1. Ανάκληση άδειας ίδρυσης και λειτουργίας ιδιωτικής 
κλινικής. 

2. Επιβολή προστίμου - ποινών για παραβάσεις σε 
ιδιωτικές κλινικές. 

3. Ανάκληση άδειας ίδρυσης και λειτουργίας σε Μο¬ 
νάδες Χρόνιας Αιμοκάθαρσης. 

4. Επιβολή προστίμου - ποινών για παραβάσεις σε 
Μονάδες Χρόνιας Αιμοκάθαρσης εκτός νοσοκομείου. 

5. Ανάκληση πάσης φύσεως άδειας άσκησης επαγ¬ 
γέλματος. 

6. Ανάκληση πάσης φύσεως άδειας ίδρυσης και λει¬ 
τουργίας μονάδων Π.Φ.Υ. 

7. Ανάκληση άδειας - ίδρυσης - λειτουργίας: Κατα¬ 
στημάτων Οπτικών Ειδών και Φακών Επαφής, Φυσικοθε- 
ραπευτηρίου, Αισθητικού Εργαστηρίου, Οδοντοτεχνικού 
Εργαστηρίου, Μονάδες Αδυνατίσματος και Διαιτολογι- 
κές Μονάδες και Διαιτολογικά Γραφεία. 

8. Επιβολή προστίμου - ποινών για παραβάσεις σε 
ιδιωτικά Διαγνωστικά εργαστήρια, Ακτινολογικά εργα¬ 
στήρια, Οδοντιατρεία, ιατρεία όλων των ειδικοτήτων 
(φορέων πρωτοβάθμιας φροντίδας υγείας). 

Αρμοδιότητες που αφορούν στον τομέα Διοικητικών 
Διαδικασιών: 

1. Η έγκριση μετακίνησης εκτός έδρας εκτός Νομού 
σε όλους τους υπαλλήλους της Διεύθυνσης Δημόσιας 
Υγείας και Κοινωνικής Μέριμνας, συμπεριλαμβανομένου 
και του Προϊσταμένου της Διεύθυνσης. 

2. Η επιβολή πάσης φύσεως προστίμων - ποινών που 
προβλέπονται από τις ισχύουσες διατάξεις που σχετί¬ 
ζονται με την λειτουργία της Υπηρεσίας μας. 

3. Οποιαδήποτε διοικητική πράξη και ενέργεια αφορά 
εισηγήσεις οικονομικού περιεχομένου. 

4. Οποιαδήποτε βεβαίωση αφορά οικονομικού περιε¬ 
χομένου αντικείμενο. 

5. Συγκρότηση πάσης φύσεως Επιτροπών όπως: 
α) ελέγχου ιδιωτικών Κλινικών, 

β) ελέγχου Μονάδων Χρόνιας Αιμοκάθαρσης, 
γ) ελέγχου Μονάδων Πρωτοβάθμιας Φροντίδας Υγεί¬ 
ας, 

δ) ελέγχου Εργαστηρίων Αισθητικής, 
ε) ελέγχου Μονάδων Αδυνατίσματος και Διαιτολογι- 
κών Μονάδων, 

στ) ελέγχου καταστημάτων Οπτικών Ειδών, 
ζ) ελέγχου Εργαστηρίων Φυσικοθεραπείας, 
η) ελέγχου Φαρμάκων - Φαρμακείων, 
θ) εξεταστική Επιτροπή Κουρέων - Κομμωτών και τε¬ 
χνίτη περιποίησης χεριών - ποδιών 
ι) για τη χορήγηση άδειας Ίδρυσης και λειτουργίας 
Φαρμακείων Φαρμακαποθηκών. 

Η ανωτέρω αριθμ. 1015/21-2-2013 απόφασή μας παύει 
να ισχύει, ως προς το μέρος που αφορά στη μεταβίβα¬ 
ση αρμοδιοτήτων στον Αντιπεριφερειάρχη Θεσσαλίας 
Γεώργιο Καλτσογιάννη, ενώ οι αναφερόμενες σ’ αυτή 
αριθμ. 4915/17-8-2011, 17290/18-11-2011, 3497/24-2-2012, 
19650/13-9-2011 και 7630/7-10-2011 αποφάσεις μας ισχύ¬ 
ουν κατά το μέρος που δεν αντίκεινται στην παρούσα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Φεβρουάριου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. 6166 (5) 

Έγκριση υπερωριακής απασχόλησης των υπαλλήλων 
της ΔΕΥΑ Θηβών. 

Ο ΔΗΜΑΡΧΟΣ ΘΗΒΑΙΩΝ 
Έχοντας υπόψη: 

1. Τις διατάξεις της παραγράφου Γ υποπαραγράφου 
Γ1 του Ν. 4093/2012 

2. Τις διατάξεις του άρθρου 20 του Ν. 4024/2011. 

3. Τις υπ’ αριθμ. οικ.2/78400/0022/14.11.2011 και 2/ 
85127/0022/22.11.2012 Εγκυκλίους του Υπουργείου Οι¬ 
κονομικών. 

4. Τις διατάξεις του άρθρου 15 του Ν. 4147/2013. 

5. Τον αριθμό των υπηρετούντων υπαλλήλων στην 
Επιχείρηση. 

6. Την με αριθμ. 277/2013 απόφαση του Δ.Σ. της ΔΕΥΑ 
Θήβας. 


7. Τις υπηρεσιακές ανάγκες (εποχικές / έκτακτες / 
επείγουσες) που θα προκόψουν κατά το έτος 2014, από 
το γεγονός ότι η ΔΕΥΑ ΘΗΒΑΣ παρέχει υπηρεσίες κοι¬ 
νής ωφέλειας και επιβάλλεται η ετοιμότητα τους προς 
εργασία για άμεση αποκατάσταση βλαβών, στα δίκτυα 
Ύδρευσης και Αποχέτευσης και στις μηχανολογικές 
εγκαταστάσεις (αντλιοστάσια, εγκαταστάσεις επεξερ¬ 
γασίας λημμάτων, διυλιστήριο) και οι οποίες επιβάλλουν 
την απασχόληση του προσωπικού της Υπηρεσίας πέραν 
του κανονικού ωραρίου εργασίας. 

8. Ότι η δαπάνη που θα προκόψει από την ως άνω απα¬ 
σχόληση θα ανέλθει στο ποσό των 17.600,00 ευρώ και 
αναλύεται ως ακολούθως: 13.000,00 € ως αποδοχές του 
προσωπικού και 4.600,00 € για εργοδοτικές εισφορές. Η 
ανωτέρω δαπάνη θα αντιμετωπισθεί από τις πιστώσεις 
των κωδικών 60.00.02.00 και 60.00.02.03, ως προς τις 
αποδοχές του προσωπικού και των κωδικών 60.03.00.06 
και 60.03.00.07, ως προς τις εργοδοτικές εισφορές, του 
Προϋπολογισμού της ΔΕΥΑ Θήβας, οικονομικού έτους 
2014, αποφασίζει: 

Εγκρίνουμε την υπερωριακή απασχόληση των υπαλ¬ 
λήλων ΔΕΥΑ Θήβας, για το έτος 2014, για 20 ώρες ανά 
υπάλληλο μηνιαίως, με την προβλεπόμενη από το Νόμο 
αποζημίωση, για την κάλυψη των προμνημονευόμενων 
υπηρεσιακών αναγκών της Επιχείρησης, σύμφωνα με 
τον παρακάτω πίνακα 


ΗΜΕΡΕΣ 

ΩΡΕΣ 

ΑΝΑ 

ΜΗΝΑ 

ΕΙΔΙΚΟΤΗΤΑ 

ΕΡΓΑΖΟΜΕΝΩΝ 

ΑΡΙΘΜΟΣ 

ΕΡΓΑΖΟΜΕΝΩΝ 

ΕΤΗΣΙΟ ΣΥΝΟΛΟ 
ΩΡΩΝ 

ΔΕΥΤΕΡΑ - ΣΑΒΒΑΤΟ 

20 

ΕΡΓΑΤΕΣ ΥΕ 

6 

1440 

ΔΕΥΤΕΡΑ - ΣΑΒΒΑΤΟ 

20 

ΤΕΧΝΙΤΕΣ ΔΕ 

5 

1200 

ΔΕΥΤΕΡΑ - ΣΑΒΒΑΤΟ 

20 

ΟΔΗΓΟΡΧΕΙΡΙΣΤΕΣ ΔΕ 

2 

480 

ΔΕΥΤΕΡΑ - ΣΑΒΒΑΤΟ 

20 

ΗΛΕΚΤΡΟΤΕΧΝΙΤΗΣ ΔΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΕΡΓΟΔΗΓΟΙ ΔΕ 

2 

480 

ΔΕΥΤΕΡΑ - ΣΑΒΒΑΤΟ 

20 

ΑΠΟΘΗΚΑΡΙΟΣ ΔΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΚΑΤΑΜΕΤΡΗΤΗΣ ΔΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΔΙΟΙΚΗΤΙΚΟΙ ΔΕ 

2 

480 

ΔΕΥΤΕΡΑ - ΣΑΒΒΑΤΟ 

20 

ΥΠΟΜΗΧΑΝΙΚΟΣ ΤΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΤΕΧΝ-ΓΟΣ ΜΗΧ-ΓΟΣ ΤΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΕΡΓΟΔΗΓΟΣ ΤΕ 

1 

240 

ΔΕΥΤΕΡΑ - ΣΑΒΒΑΤΟ 

20 

ΛΟΓΙΣΤΕΣ ΤΕ 

1 

240 




24 

5760 


Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή ισχύει από τη δημοσίευσή της, σύμφωνα με το άρθρο 79 παρ. 4 του Κώδικα Δήμων και Κοι¬ 
νοτήτων (Ν. 3463/2006). 

Η απόφασή αυτή να δημοσιευθεί στην Εφημερίδα της Κυβερνήσεως. 


Θήβα, 26 Φεβρουάριου 2014 

Ο Δήμαρχος 
ΣΠΥΡΙΔΩΝ ΝΙΚΟΛΑΟΥ 

